Борис Младенов-Young
Аз знаех в онзи съдбоносен миг…

chitanka.info

Аз знаех в онзи съдбоносен миг,

когато любовта ме покоси,

че съм намерил в твоя скромен лик

момичето на своите мечти.

Как стана? Сякаш след моментен клик,

внезапно взорът ми се проясни

и не стрела, а остър боен щик

Амур запрати в моите гърди.

А цяло следване ти бе край мен,

и с риск да те загубя всеки ден,

се чудя как „свободна“ оцеля!

И днес като обърна взор назад,

се убеждавам, че на този свят

животът се урежда по съдба!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.